|  |  |  |  |  |  |  |
| --- | --- | --- | --- | --- | --- | --- |
|  | |  | | --- | | OBČINA MIRNA | | Glavna cesta 28  8233 Mirna | | T 07 30 47 153 | | obcina@mirna.si | | http//www.mirna.si | |

Številka SOU ODBK: 4782-0003/2024-7

Datum: 21. 1. 2025

Občina Mirna, Glavna cesta 28, 8233 Mirna, ki jo zastopa župan Dušan Skerbiš, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20-ZDLGPE, 175/20, [78/23](https://www.iusinfo.si/zakonodaja/rs-78-2478-2023) - ZUNPEOVE, [78/23](https://www.iusinfo.si/zakonodaja/rs-78-2479-2023) - ZORR, 131/23 - ZORZFS; v nadaljevanju: ZSPDSLS-1), 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) in Načrta ravnanja s stvarnim premoženjem Občine Mirna za leto 2025, objavlja

**NAMERO O SKLENITVI NEPOSREDNE POGODBE**

**ZA PRODAJO NEPREMIČNINE**

**1. Naziv in sedež prodajalca:**

**Občina Mirna, Glavna cesta 28, 8233 Mirna,** matična številka: 2399164000, ID za DDV: SI 80793509

**2. Predmet prodaje:**

|  |  |  |  |  |
| --- | --- | --- | --- | --- |
| Št. parcele | Katastrska občina | Površina | Namenska raba | Delež |
| 1725/135  1725/152 | 1400 Straža | 40 m2  165 m2 | območje kmetijskih zemljišč | 1/1 |

Nepremičnini v naravi predstavljata travnik na koncu naselja Gubčeve ulice. Nepremičnini se prodajata skupaj kot celota.

Nepremičnini sta obremenjeni s služnostno pravico gradnje elektronskega komunikacijskega omrežja v korist služnostnega upravičenca Telekoma Slovenije, d.d. (ID pravice 20762924).

**3. Najnižja ponudbena cena:**

Najnižja ponudbena cena za nepremičnini znaša **1.640,00 EUR**. Najugodnejši ponudnik plača na ponujeno ceno še 2% davek na promet nepremičnin.

**4. Izvedba pogajanj:**

V kolikor bo v roku prispelo več enakih ponudb, bo prodajalec pred prodajo nepremičnin izvedel dodatna pogajanja o ceni in o morebitnih drugih pogojih pravnega posla.

**5. Vrsta pravnega posla in sklenitev pogodbe:**

Nepremičnini se prodajata po metodi neposredne pogodbe. Pogodba mora biti sklenjena v roku 15 dni po pozivu prodajalca. V kolikor pogodba ni sklenjena v danem roku, lahko prodajalec odstopi od sklenitve pravnega posla.

Po namenski rabi spadata nepremičnini v območje kmetijskih zemljišč, zaradi česar je potrebno izvesti še postopek prodaje skladno z določili Zakona o kmetijskih zemljiščih. Občina Mirna bo po končanem postopku zbiranja ponudb in pridobljeni najvišji ponudbeni ceni – objavila ponudbo za prodajo še na Upravni enoti Trebnje. Ponudnik, ki bo ponudil najvišjo odkupno ceno, bo moral v roku 15 dni sprejeti ponudbo v enaki višini še pri UE Trebnje.

Pogodba bo sklenjena s tistim ponudnikom, ki bo ponudil najvišjo odkupno ceno ob pogoju, da bo ponudnik uspešen tudi v postopku prodaje po določilih Zakona o kmetijskih zemljiščih.

**6. Način in rok plačila kupnine:**

Kupnina se plača v 15-ih dneh po odobritvi pravnega posla s strani UE Trebnje v enkratnem znesku na račun Občine Mirna številka: SI56 0110 0010 0021 292. Plačilo celotne kupnine v določenem roku je bistvena sestavina pogodbe. V kolikor kupnina ni plačana v roku, se šteje pravni posel za razvezan.

**7. Pogoji prodaje:**

7.1. Merilo za izbor najugodnejše ponudbe je najvišja ponudbena cena.

7.2. Cena in drugi elementi ponudbe, ponujeni na pogajanjih, so zavezujoči.

7.3. Vse stroške v zvezi s prenosom lastništva (davek na promet nepremičnin, notarska overitev in vpis v zemljiško knjigo) nosi kupec.

7.4. Nepremičnini se prodajata po načelu »videno – kupljeno«. Prodajalec ne odgovarja za stvarne in pravne napake predmeta prodaje, ki so razvidne iz javnih evidenc. Kupec je dolžan preveriti dejansko stanje in pravno stanje nepremičnin, preden se prijavi k nakupu oziroma poda vlogo.

7.5. Po plačilu celotne kupnine in po poravnanih vseh stroških se bosta kupcu nepremičnini izročili v last in posest s pravico vpisa lastninske pravice.

7.6. Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

7.7. Ponudnik mora ponudbo oddati na obrazcu, ki je priloga te objave ter kopijo osebnega dokumenta (fizične osebe) najkasneje do **11.** **2. 2025 do 13:00 ure** na naslov: Občina Mirna, Glavna cesta 28, 8233 Mirna oziroma e-naslov: [obcina@mirna.si](mailto:obcina@mirna.si), z oznako »Ponudba za nakup v zadevi 4782-0003/2024«.

Ponudbe, prispele po izteku zgoraj navednega roka, bodo izločene iz postopka.

Odpiranje ponudb ne bo javno. Ponudniki bodo o rezultatih obveščeni na njihov elektronski naslov najkasneje v 15 dneh po zaključenem odpiranju ponudb.

**8. Opozorilo:**

Prodajalec si pridržuje pravico, da lahko do sklenitve pravnega posla postopek ustavi. Prodajalec ni dolžan prodati nepremičnin in lahko kadarkoli pred podpisom pogodbe odstopi od svoje namere brez kakršnihkoli pravnih ali dejanskih posledic.

**9. Dodatne informacije:**

Dodatne podrobnejše informacije o predmetni nepremičnini dobijo interesenti pri Skupni občinski upravi občin Dolenjske in Bele krajine, kontaktna oseba je Saša Hahn, tel. št. 082 059 322, elektronski naslov: [sasa.hahn@novomesto.si](mailto:sasa.hahn@novomesto.si).

**OBČINA MIRNA**

**župan Dušan Skerbiš**

datum objave:

Prikaz parcel:

Slika, ki vsebuje besede zemljevid, urbanistično oblikovanje, zračna fotografija, vozlišče

Opis je samodejno ustvarjen